
Marius Ghilezan: Securistania. Ei sunt statul 

Din nevoia de a-si conserva puterea, conducätorii de dupa 1989 si-au räsplätit 
aghiotantii, punändu-i la comanda statului. О practicä din vechiul imperiu roman 
a ajuns politica de stat. Noua garda pretorianä a fost botezatä, in rit democratic, 
Serviciul de Paza si Protectie, SRI sau Doi si un sfert etc. Niciodata in istoria 
principatelor române, gărzile de corp, desi au urzit, n-au ajuns sá domnească. A 


De la lon Iliescu, pana la Adrian Nästase, trecand prin dezastruoasa administratie 
Traian Basescu, ctitorul statului paralel si pana la strasnicul turist in tara sa, Klaus 
lohannis, toţi au simţit nevoia să-și răsplătească oamenii de casă. 


Doar cine n-a văzut noua serie Bodyguard de pe Netflix, nu știe ce forță poate avea 
umbra cuiva. 


Vechii pretorieni sunt azi bodyguarzi 


Pretorienii erau civilii, ochii și timpanele împăraţilor, din vechiul Imperiu Roman. 
După ce senatorii l-au ucis pe lulius Cezar, sângerosul Caligula, strănepotul lui 
Augustus, a fost înjunghiat mortal de oamenii care trebuiau să-l păzească. 
Succesorul acestuia, Claudius, a încercat sá le cumpere bunăvoința. În 193, Pertinax 
le-a limitat puterea. Ca răzbunare, a fost ucis. La scara istoriei, un alt împărat, 
Caracalla, la scurt timp, și-a găsit sfârșitul sub cuțitul bodyguard-ului Macrinus, ce se 
visa împărat. În cele din urmă, visul i s-a împlinit. Ajuns în jilt prin crimă, Macrinus a 
murit la fel, executat de cerberii săi. 


Din păcate, cei care vor să instituie republica Securistania nu știu că băieţii de curte 
au genetica pretoriană, cea a crimei, trădării și uzurpării. 


Cine sunt securicii? 


Oare au priceput jocul generalului cu piciorul în ghips, din timpul chemării 
elicopterelor pe clădirea CC, în ultima zi a revoluției? Dictatorul și-a găsit sfârșitul 
prin trădarea omului său de încredere. 


Pentru a simplifica și a adapta complexul pretorian zilelor de azi, i-am catalogat pe 
băieţii cu ochi albaștri “securici.” 


Desen de Stefan Popa Popa’S 


Toate institutiile statului sunt captusite pana-n prasele de acoperiti ai serviciilor de 
informatii. Nu misca nimic In front, fara ca ei sa decida. 


Statul nu mai e condus de ierarhii, ci de caste securistoide. De maharii cu scoala vietii 
la popota, unde au invatat sa piste chelneritele de pulpe si sá-si inmoaie clantele cu 
izma de buturuga. Ei sunt statul. 


Era o vreme cand la ANAF si la Ministerul finantelor publice au fost angajati ofiteri 
SRI. Apoi, unul dintre miniștri i-au dat afară, pentru ca ulterior sá se reîntoarcă, 
aureolati cu titulatura de civili, de fapt, ofiţeri acoperiţi. 


Practic, de trei decenii încoace, cerberii n-au lipsit niciun moment din procesul de 
decizie. 


AN 


Cum recunosti securiciul de lângă tine? 


Cum îi recunoști? Simplu. Au goluri în CV-uri. Privesc lumea cu arogantá. Se bucură 
de venituri nedeclarate. Dacă-i cauţi la origini, se încruntă, devin nevricosi și їе înjură. 
Nu suportă să fie întrebaţi de vremea când se incaltau cu fesul și-și legau ciobotele 
cu mate uscate din porcul sacrificat în bătătură. Majoritatea provin din lenesii 
satelor, din familii care supravietuiau turnänd la Securitate, făcând hotomänii si 
blestemätii acceptate de sistem. 


Nu le căuta originea aristocratică! N-ai s-o găsești! Fiii boierilor de altă dată n-ar fi 
devenit niciodată bodyguarzi. 


Securicii taie de Ignat porcul în fata blocului. Se miră că sunt reclamati. Vin polițiștii 
să le dea de hac, dar când văd cu cine au de-a face întorc pălăria și pleacă. Ei sunt 
statul. 


Ajunși să deţină cifrul puterii, mulţi s-au visat împărați. Știm câteva cazuri de securici 
care domnesc și guvernează prin reprezentanți. 


Dezastrul României de azi e ca această pletoră socială s-a înstăpânit peste tara. 


Politicienii de azi, luaţi prizonieri. Ei sunt statul 


Politicienii au devenit prizonierii lor. Daca asculti barfele securicilor de prin tavernele 
de lux, poti observa ca nu se sfiesc sá-ti arate probele santajelor asupra 
conducatorilor vremelnici. Ei stiu si cand amanta isi insala amantul si cati bani 
parcheaza, prim dregatorii, in conturile ascunse. Cunosc tot. Sunt la pupitrul de 
comanda. Ei sunt statul. 


Ce nu stiu politicienii vremelnici, e са securicii si-au tesut pänze de paianjen si au 
montat instalatii de emisie receptie, pana si acolo, in locul in care alta data regele 
statea singur pe tron. 


Puterea e a lor. A celor fără obligaţii, doar cu dreptul urzelilor din budoarele 
imparatesti. S-au incolacit са niste serpi veninosi In jurul jiltului puterii. Vanitosi, 
mușcă și stăpânii care – anesteziati de beţia puterii – nu simt colții otraviti. Ucid 
latent. Devora tot. Servesc din bufetele regale. Rägäie, cand ar trebui sa fie solemni, 
rad la drama colectiva, neavand naturelul simtitor. 


Gregaritatea le antreneaza desfräul, in timp ce visceralitatea mintii le sufoca ratiunea. 
Dispretul le e bacteria toxica din creier. Ei sunt statul. 


Cand nu guverneaza, pun tara la cale la agape fratesti. Ei sunt statul 


Romania a ajuns prizoniera securicilor. Ei tes si destes cortina, in spatele careia 
săvârșesc cele mai crunte orgii financiare, siluiesc adevărul, smintesc firescul și 
acoperă cu sclipici universul lăuntric de zoaie.Ei sunt statul. 


Vorbesc grav, pe alocuri impielitat. N-au temeri. Sunt posedati de certitudini. 


Combinatori de reţea, cu simţurile invärtelilor si al ciupelilor mereu la pândă, mari 
vânători adulmecă prada și o ucid. 


Când nu deretică prin dregătoriile statului, se întâlnesc fräteste în puncte 
geometrice, unde pun ţara la cale. 


Coplesiti de bolile sătulului, nu le cred săracilor grija. Sunt mereu cu mâna la vipusca. 
O singură temere au: să nu-i prindă ploaia și să plescăie apa pe epoleti. Speră la 
digitalizarea funcţiei și la urcarea gradului în cloud. In rest, n-au greturi. Ei sunt 
statul. 


VOCILE LUMII 


Octavian Paler 


"Nu cumva in decembrie '89 Securitatea s-a decis sa conduca Romania nu ca garda 
pretorianá, ci punând mana pe economie și lăsându-le românilor o jucărie, 
democraţia? Această întrebare îmi încleștează maxilarele silindu-mă să nu pot rade,” 
a spus Octavian Paler, într-un comentariu din Curentul, intitulat “A treia farsa.” 


#doi si un sfert #ei sunt statul #Klaus lohannis #securistania #SPP 


#SRI 


Cimpoi Adrian 


Cimpoi Adrian este absolvent al Universitatii din Bucuresti. Dupa о perioada in 
care a fost redactor si reporter pentru un post de televiziune, a decis sa-si 
continuie drumul in presa scrisá. 

